《代古》
明代·皇甫涍

朗月升东隅，流辉照苦颜。
愁思抚清夜，房栊凄以闲。
玉墀花稍积，檐鸟双飞还。
凝薰空锦衾，游尘集绮弦。
驰波岂尽意，浮云难结言。
所恨千里遥，所望一水间。

作者简介：皇甫涍（1497-1546）字子安，号少玄，江南长洲人。嘉靖十一年（1532）进士，除工部主事，官至浙江按察使佥事。好学工诗，颇负才名，著有《皇甫少玄集》。